gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4591, del 19-09-2003 (2003/9961)

RESOLUCIÓ de 3 de setembre de 2003, del conseller de Justícia i Administracions Públiques, per la qual es rehabilita l'escut històric de l'Ajuntament de Forcall (Castelló).
----------------------------------------------------------------------------------------------------------------------------------------------------------------------------

### Dades del document

Número de DOGV
:   4591

Data del DOGV
:   19-09-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/9961


Data del document
:   03-09-2003

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * Forcall
    * bandera
    * administració local
    * municipi
    * heràldica

RESOLUCIÓ de 3 de setembre de 2003, del conseller de Justícia i Administracions Públiques, per la qual es rehabilita l'escut històric de l'Ajuntament de Forcall (Castelló). [2003/F9961]
  
L'Ajuntament de Forcall ha estimat convenient rehabilitar el seu escut històric d'ús immemorial perquè el represente i simbolitze. Per això, d'acord amb les facultats que li confereixen les disposicions legals en vigor, va elevar per a la seua rehabilitació la corresponent proposta, prèvia memòria i estudi heràldic.
  
El procediment es va tramitar d'acord amb les normes establides en el Decret 157/2000, de 17 d'octubre, del Govern Valencià, pel qual es regula la rehabilitació dels escuts històrics d'ús immemorial.
  
El Consell Tècnic d'Heràldica va emetre dictamen favorable.
  
Per estos motius, i fent ús de les facultats que em confereix la legislació abans citada, resolc:
  
Rehabilitar l'escut històric adoptat per l'Ajuntament de Forcall, que quedarà organitzat de la següent manera:
  
«Escut quadrilong de punta redona.
  
En camp d'or, quatre pals de gules.
  
Al tot carregat d'un montfloré d'argent.
  
Al timbre, corona reial oberta.»
  
Contra esta resolució, que posa fi a la via administrativa, els interessats podran interposar potestativament un recurs de reposició davant el mateix òrgan que ha dictat l'acte, en el termini d'un mes comptador des de l'endemà de la seua notificació o publicació, si és el cas, en el Diari Oficial de la Generalitat Valenciana, o bé un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la seua notificació o publicació, si és el cas, en el Diari Oficial de la Generalitat Valenciana. Tot això d'acord amb el que disposen els articles 116 i 117 de la Llei del Règim Jurídic de les Administracions Públiques i del Procediment Administratiu Comú i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que els interessats utilitzen qualsevol altra via que consideren oportuna.
  
València, 3 de setembre de 2003.- El conseller de Justícia i Administracions Públiques: Víctor Campos Guinot.
Diari Oficial de la Generalitat Valenciana


Sumari del DOGV 4615, del 24-10-2003 (2003/11261)

Informació pública de l'estudi de detall de sòl urbà, denominat SU.2 d'Orito, a Monforte del Cid.
-------------------------------------------------------------------------------------------------

### Dades del document

Número de DOGV
:   4615

Data del DOGV
:   24-10-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/11726


Organisme emissor
:   Ajuntament de Monforte del Cid

Tipus de document
:   Anunci

Informació pública de l'estudi de detall de sòl urbà, denominat SU.2 d'Orito, a Monforte del Cid. [2003/Q11115]
  
L'alcaldessa, amb data 7 d'octubre, va acordar tramitar l'estudi de detall de sòl urbà, denominat SU.2 d'Orito, a Monforte del Cid, segons el projecte redactat per l'arquitecte Ignacio Peón Camargo i presentat per la mercantil Grupo Ridomi, SL, que consistix en el reajustament i la definició de volums, alineacions i rasants que complementen el projecte tècnic d'urbanització.
  
Cosa que es fa pública, pel termini de 20 dies, comptadors a partir del sendemà de la publicació del present anunci en el Diari Oficial de la Generalitat Valenciana, de conformitat amb l'establit en l'article 52, en relació amb l'article 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, perquè en este termini es puguen formular les al·legacions que s'estimen pertinents.
Diari Oficial de la Generalitat Valenciana


Sumari del DOGV 4591, del 19-09-2003 (2003/9990)

Notificació sobre advertiment d'arxivament de l'expedient VA-34/01.
-------------------------------------------------------------------

### Dades del document

Número de DOGV
:   4591

Data del DOGV
:   19-09-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/9990


Organisme emissor
:   Conselleria de Sanitat

Tipus de document
:   Anunci

Notificació sobre advertiment d'arxivament de l'expedient VA-34/01. [2003/X9990]
  
Per tal que tinga els efectes previstos i d'acord amb l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es publica l'acord següent:
  
«En relació amb l'expedient VA-34/01, referent a la sol·licitud presentada per Concepción Riera Blume per a obtindre l'autorització sanitària del seu bar, situat a la plaça de Polo de Bernabé, 6 de València, som sabedors que han obtingut el canvi de titularitat del menjador col·lectiu 2173/V. Se'ls comunica que, si no es reben al·legacions en contra en el termini de 10 dies a partir de la publicació d'este edicte, es tramitarà l'arxivament de l'expedient».
Diari Oficial de la Generalitat Valenciana


Sumari del DOGV 4490, del 30-04-2003 (2003/4451)

RESOLUCIÓ de 7 de març de 2003, de la Universitat Politècnica de València, per la qual nomena la senyora Ana Belén Anquela Julián, professora titular d'universitat de l'àrea de coneixement «Enginyeria cartogràfica, geodèsia i fotogrametria», adscrita al Departament d'Enginyeria Cartogràfica, Geodèsia i Fotogrametría.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4490

Data del DOGV
:   30-04-2003

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2003/4451


Organisme emissor
:   Universitat Politècnica de València

Tipus de document
:   Resolució

RESOLUCIÓ de 7 de març de 2003, de la Universitat Politècnica de València, per la qual nomena la senyora Ana Belén Anquela Julián, professora titular d'universitat de l'àrea de coneixement «Enginyeria cartogràfica, geodèsia i fotogrametria», adscrita al Departament d'Enginyeria Cartogràfica, Geodèsia i Fotogrametría. [2003/4451]
  
De conformitat amb la proposta elevada per la Comissió nomenada per a jutjar el concurs convocat per Resolució de 10 de novembre de 2001, d'esta universitat, plaça núm. 431/01 (codi 3187), (BOE de 28 de novembre de 2001), i presentada per la interessada la documentació a què fa referència el punt desé de la convocatòria,
  
Este Rectorat, fent ús de les atribucions conferides per l'article 42 de la Llei 11/1983, de 25 d'agost, de Reforma Universitària, i la resta de disposicions que la desenvolupen, ha resolt nomenar la senyora Ana Belén Anquela Julián, amb número de document nacional d'identitat 86.196.891-Q, professora titular d'universitat de la Universitat Politècnica de València, de l'àrea de coneixement «Enginyeria cartogràfica, geodèsia i fotogrametria», adscrita al Departament d'Enginyeria Cartogràfica, Geodèsia i Fotogrametria.
  
València, 7 de març de 2003.- El rector: Justo Nieto Nieto.
Diari Oficial de la Generalitat Valenciana


Sumari del DOGV 4415, del 10-01-2003 (2002/14957)

Actuacions de juí executiu número 229/2000. Cèdula de notificació.
------------------------------------------------------------------

### Dades del document

Número de DOGV
:   4415

Data del DOGV
:   10-01-2003

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2002/14153


Organisme emissor
:   Jutjat de Primera Instància Número 6 de Gandia

Tipus de document
:   Anunci

Actuacions de juí executiu número 229/2000. Cèdula de notificació. [2002/F14126]
  
María Victoria Luna Castro, secretària judicial del Jutjat de Primera Instància i Instrucció número 6 de Gandia, faig saber:
  
Que en les actuacions de juí executiu, seguides en este jutjat amb el número 229/2000, a instàncies de Banco Bilbao Vizcaya Argentaria, SA, representat pel procurador dels tribunals senyor Ferrando Cuesta, contra Beatriz Santiago Santiago i María Isabel Belzulce Santiago i sobre reclamació de quantitat, s'ha dictat sentència en data 20 de novembre de 2001, la decisió de la qual literalment diu:
  
«Decisió
  
Mane seguir l'execució endavant, fer constrenyiment i execució dels béns embargats que s'embarguen a Beatriz Santiago Santiago i María Isabel Belzulce Santiago, i amb el seu producte el corresponent pagament a l'actor, Banco Bilbao Vizcaya Argentaria, SA, la quantitat de 837.881 pessetes més els interessos pactats vençuts i que vencen, amb expressa condemna en costes al demandat de les causades i que es causen, al qual per la seua rebel·lia es notificarà personalment esta sentència, si així ho sol·licita l'executant dins de tres dies o, si fa al cas, que es faça mitjançant edictes.
  
Contra esta resolució es pot interposar recurs d'apel·lació davant de l'Audiència Provincial de València dins dels cinc dies següents a ser notificada.
  
Lliureu testimoni per a les actuacions.
  
Esta és la meua sentència, jutjant, que pronuncie, mane i firme.»
  
I perquè valga de notificació a María Isabel Belzulce Santiago, de qui es desconeix el domicili actual, lliure i expedisc el present edicte.
Diari Oficial de la Generalitat Valenciana


Sumari del DOGV 4622, del 04-11-2003 (2003/11052)

Resolució de 27 d'octubre de 2003, del conseller d'Infraestructures i Transport, relativa al pagament de la fase prèvia a l'ocupació per l'expropiació forçosa de l'obra: .Expedient 2003/22. Sanejament integral del sistema l'Alcúdia-Benimodo. Primer expedient complementari. Terme municipal de l'Alcúdia..
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4622

Data del DOGV
:   04-11-2003

Secció del DOGV
:   V. ALTRES ANUNCIS - F) EXPROPIACIONS

Número del document
:   2003/11023


Organisme emissor
:   Conselleria d'Infraestructures i Transport

Tipus de document
:   Anunci

Resoluciío de 27 d'octubre de 2003, del conseller d'Infraestructures i Transport, relativa al pagament de la fase prèvia a l'ocupació per l'expropiació forçosa de l'obra: ?Expedient 2003/22. Sanejament integral del sistema l'Alcúdia-Benimodo. Primer expedient complementari. Terme municipal de l'Alcúdia?. [2003/X11578]
  
Lloc: Ajuntament de l'Alcúdia
  
Dia Hora
  
17.11.03 De 10.00 a 14.00
  
18.11.03 De 10.00 a 13.15
  
Els interessats hauran d'assistir a l'acte, proveïts del document nacional d'identitat i acreditar-ne la titularitat, si no ho han fet en una altra fase del procediment. Si opten per ser representats per altres persones, estes hauran d'acreditar-ne la representació, en la forma que establix l'article 32 de la Llei 30/1992, de 26 de novembre.
  
Es comunica que el present anunci es publica també als efectes que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció que dóna la Llei 4/1999 per als interessats que consten com a desconeguts o per als interessats el domicili dels quals no es coneix.
Diari Oficial de la Generalitat Valenciana


Sumari del DOGV 4576, del 29-08-2003 (2003/9451)

Expedient número 39/2003. Remodelació del parc de l'Estació, 1ª fase (PPOS 83/2003).
------------------------------------------------------------------------------------

### Dades del document

Número de DOGV
:   4576

Data del DOGV
:   29-08-2003

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2003/9451


Data del document
:   28-07-2003

Organisme emissor
:   Ajuntament de Silla

Tipus de document
:   Resolució

Anàlisi jurídica

 Descriptors 

:   * Silla
    * licitació
    * contracte d'obres
    * zona verda
    * adjudicació de contracte administratiu

Expedient número 39/2003. Remodelació del parc de l'Estació, 1ª fase (PPOS 83/2003). [2003/S9451]
  
Per Acord de la Comissió de Govern Municipal de 21 de juliol de 2003, es va adjudicar la contractació de les obres de remodelació del parc de l'Estació, 1ª fase (PPOS 83/2003), el que es publica mitjançant aquest edicte, als efectes oportuns i conforme al disposat a l'article 93.2 del Text Refós de la Llei de Contractes de les Administracions Públiques:
  
Anunci d'adjudicació de la subhasta, mitjançant procediment obert:
  
1. Entitat adjudicadora: Ajuntament de Silla
  
a) Òrgan: Ple de l'Ajuntament
  
b) Dependència en la qual es tramita l'expedient: Serveis jurídics.
  
c) Expedient: 39/2003.
  
2. Objecte del contracte
  
a) Tipus de contracte: obres.
  
b) Descripció de l'objecte: remodelació del parc de l'Estació, 1ª fase (PPOS 83/2003)
  
b) Diari oficial i data de publicació de l'anunci de licitació: Diari Oficial de la Generalitat Valenciana: 13.06.2003, núm. 4521.
  
3. Tramitació, procediment i forma d'adjudicació.
  
a) Tramitació: ordinària.
  
b) Procediment: obert.
  
c) Forma: subhasta.
  
4. Pressupost base de licitació: 216.787,63 euros, IVA inclòs.
  
5. Adjudicació
  
a) Data: 21.07.2003
  
b) Contractista: Nagarés, SL
  
c) Nacionalitat: espanyola
  
Import d'adjudicació: 172.346,17 euros, IVA inclòs.
Diari Oficial de la Generalitat Valenciana


Sumari del DOGV 4536, del 03-07-2003 (2003/7552)

Juí de cognició número 316/1998. Cèdula de notificació.
-------------------------------------------------------

### Dades del document

Número de DOGV
:   4536

Data del DOGV
:   03-07-2003

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2003/7552


Organisme emissor
:   Jutjat de Primera Instància i Instrucció Número 3 de Vinaròs

Tipus de document
:   Anunci

Juí de cognició número 316/1998. Cèdula de notificació. [2003/M7552]
  
El Jutjat de Primera Instància i Instrucció número 3 de Vinaròs ha dictat resolució que en la part que correspon és com es diu tot seguit:
  
Sentència
  
Vinaròs, 28 de maig de 2003.
  
Sabina Cervera Salvador, jutgessa del Jutjat de Primera Instància i Instrucció número 3 de Vinaròs ha conegut les presents actuacions de juí de cognició 316/1998, promogudes per Heineken España, SA, representat per la procuradora senyora Bofill Fibla, contra Giuseppe Pennacchio, en rebel·lia, sobre reclamació de quantitat.
  
Decisió
  
Que estime la demanda formulada per la procuradora senyora Bofill Fibla, en nom i representació de Heineken España, SA, contra Giuseppe Pennachio, declare resolt el contracte de 19 de juny de 1996 subscrit i condemne el demandat a pagar a la demandant 1.502,53. euros (250.000 PTA), més els interessos legals des de la data de la interpel·lació judicial, amb expressa imposició de costes a la part demandada.
  
Notifiqueu esta resolució a les parts i feu-los saber que s'hi pot interposar recurs d'apel·lació en el termini de cinc dies.
  
Esta és la meua sentència, que pronuncie, mane i firme.
  
I perquè valga de notificació en forma al demandat Giuseppe Pennachio, actualment en parador desconegut, expedisc la present cèdula.
Diari Oficial de la Generalitat Valenciana


Sumari del DOGV 4509, del 28-05-2003 (2003/5812)

Notificació de l'acord d'iniciació de l'expedient LL-272/01, d'anul·lació de l'autorització sanitària per cessament de l'activitat.
-----------------------------------------------------------------------------------------------------------------------------------

### Dades del document

Número de DOGV
:   4509

Data del DOGV
:   28-05-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/5812


Organisme emissor
:   Conselleria de Sanitat

Tipus de document
:   Anunci

Notificació de l'acord d'iniciació de l'expedient LL-272/01, d'anul·lació de l'autorització sanitària per cessament de l'activitat. [2003/5812]
  
Per tal que tinga els efectes previstos i d'acord amb l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es publica l'acord següent:
  
«Vista l'acta d'inspecció número 38152, de data 18.06.2001, formalitzada a l'establiment de menjador col·lectiu propietat d'Agustin Nuñez Martinez, CB, situat a la carretera de Pedralba a Bugarra, s/n, de la localitat de Pedralba, en què consta que ha cessat l'activitat.
  
Atés el que disposa l'article 6 de l'Orde de 6 de juny de 1997, de la Conselleria de Sanitat, sobre l'autorització sanitària d'establiments alimentaris menors, acorde iniciar l'expedient número LL-272/01, d'anul·lació de l'autorització sanitària de l'establiment adés esmentat amb número 12313/V.
  
Segons que disposa l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, se li concedix un termini de deu dies, comptador des de l'endemà de la recepció d'este acord, per a formular les al·legacions i presentar els documents que convinguen al seu dret.
  
L'òrgan competent per a resoldre este expedient és el director territorial de Sanitat de València, segons la competència atribuïda per l'article 4 de l'Orde de la Conselleria de Sanitat de 6 de juny de 1997.
  
D'acord amb el que disposa l'article 42.4 de la Llei 30/1992, de 26 de novembre, segons la redacció donada per la Llei 4/1999, se li informa que:
  
- El termini màxim per a resoldre i notificar el present procediment és de tres mesos comptadors des de la data del present acord, segons que disposa l'article 42.3 de la mateixa llei, sense perjudici de les possibles interrupcions del termini esmentat que es puguen produir d'acord amb l'article 42.5.
  
- La falta de resolució expressa dins del termini legal per a dictar-ne una produirà la caducitat del procediment i l'arxivament de les actuacions, segons que disposa l'article 44 de la mateixa llei, sense perjudici de la possibilitat d'iniciar un altre procediment.
  
- Per a obtindre informació sobre l'estat de la tramitació del seu procediment, pot adreçar-se a este centre, situat a València, al carrer de Sant Vicent, 83, telèfon 278 827 605, o a la direcció territorial situada a la mateixa adreça.»
Diari Oficial de la Generalitat Valenciana


Sumari del DOGV 4547, del 18-07-2003 (2003/8035)

Informació pública de la sol·licitud de permís d'investigació.
--------------------------------------------------------------

### Dades del document

Número de DOGV
:   4547

Data del DOGV
:   18-07-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/8035


Organisme emissor
:   Conselleria d'Indústria, Comerç i Energia

Tipus de document
:   Anunci

Informació pública de la sol·licitud de permís d'investigació. [2003/M8035]
  
El Servei Territorial d'Indústria i Energia de València fa saber que ha sigut sol·licitat el següent permís d'investigació amb indicació del número, el nom, el mineral, les quadrícules i el terme municipal:
  
2.866 € Elena - Secció C) argiles, arenes silícies i caolíniques - 63 € Salvacañete (Conca), Veguilla de la Sierra (Terol) i Castielfabib (València).
  
Cosa que es fa pública perquè totes les persones que tinguen la condició d'interessades puguen comparéixer en l'expedient, dins del termini de 15 dies, comptats a partir de la present publicació, de conformitat amb el que s'ha establit en l'article 70 del Reglament General per al Règim de la Mineria, de 25 d'agost de 1978 (BOE núm. 295 d'11.12.1978).
Diari Oficial de la Generalitat Valenciana


Sumari del DOGV 4481, del 15-04-2003 (2003/4161)

Informació pública de l'aprovació inicial de la modificació puntual número 4 de la delimitació del sòl urbà de la Mata.
-----------------------------------------------------------------------------------------------------------------------

### Dades del document

Número de DOGV
:   4481

Data del DOGV
:   15-04-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/4161


Organisme emissor
:   Ajuntament de la Mata de Morella

Tipus de document
:   Anunci

Informació pública de l'aprovació inicial de la modificació puntual número 4 de la delimitació del sòl urbà de la Mata. [2003/S4161]
  
Aprovada inicialment la documentació relativa a la modificació puntual número 4 de la delimitació del sòl urbà de la Mata, redactada pel tècnic municipal, amb el vot favorable de tots els membres que integren la corporació municipal, en sessió celebrada el dia 5 de març de 2003, romandrà exposada al públic a efectes de reclamacions per un termini d'un mes, comptador del següent de la publicació del present edicte.
Diari Oficial de la Generalitat Valenciana


Sumari del DOGV 4560, del 06-08-2003 (2003/9257)

RESOLUCIÓ d'1 d'agost de 2003, del conseller de Territori i Habitatge, per la qual nomena Concepción Torres Sáez personal eventual de la Conselleria de Territori i Habitatge.
------------------------------------------------------------------------------------------------------------------------------------------------------------------------------

### Dades del document

Número de DOGV
:   4560

Data del DOGV
:   06-08-2003

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2003/9257


Organisme emissor
:   Conselleria de Territori i Habitatge

Tipus de document
:   Resolució

RESOLUCIÓ d'1 d'agost de 2003, del conseller de Territori i Habitatge, per la qual nomena Concepción Torres Sáez personal eventual de la Conselleria de Territori i Habitatge. [2003/9257]
  
De conformitat amb l'article 6 i concordants del Decret Legislatiu de 24 d'octubre de 1995, del Govern Valencià, pel qual es va aprovar el text refós de la Llei de la funció pública valenciana; el Decret 349/1995, de 28 de novembre, del Govern Valencià, sobre regulació del personal eventual al servei de l'administració del Govern Valencià, i el Decret 57/1994, de 22 de març, del Govern Valencià, pel qual s'estableix la naturalesa dels llocs dels directors conservadors de parcs naturals de la Comunitat Valenciana, i per raó de les facultats que m'atorguen els preceptes legals mencionats, resolc:
  
Article 1
  
Nomenar personal eventual a la senyora Concepción Torres Sáez, directora conservadora del Parc Natural de les Llacunes de la Mata i Torrevieja, amb les retribucions íntegres anuals corresponents al grup A, nivell de complement de destinació 26 i complement específic E049.
  
Article 2
  
El present nomenament tindrà efecte des de la data d'aquesta resolució.